CELEX: 31990R1964
Language: hr
Date: 1990-07-06 00:00:00
Title: Uredba Komisije (EEZ) br. 1964/90 od 6. srpnja 1990. o razvrstavanju određene robe u kombiniranu nomenklaturu

02/Sv. 015
            
            
               HR
            
            
               Službeni list Europske unije
            
            
               33
            
         31990R1964
   
               L 178/5
            
            
               SLUŽBENI LIST EUROPSKE UNIJE
            
            
               06.07.1990.
            
         
      UREDBA KOMISIJE (EEZ) br. 1964/90
   od 6. srpnja 1990.
   o razvrstavanju određene robe u kombiniranu nomenklaturu
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske ekonomske zajednice,
   uzimajući u obzir Uredbu Vijeća (EEZ) br. 2658/87 (1) o tarifnoj i statističkoj nomenklaturi i o Zajedničkoj carinskoj tarifi kako je zadnje izmijenjena Uredbom (EEZ) br. 1251/90 (2), a posebno njezin članak 9.,
   budući da je zbog osiguranja jedinstvene primjene kombinirane nomenklature priložene navedenoj Uredbi potrebno usvojiti mjere za razvrstavanje robe iz Priloga ovoj Uredbi;
   budući da su Uredbom (EEZ) br. 2658/87 utvrđena Opća pravila za tumačenje kombinirane nomenklature i da se ta pravila također primjenjuju na svaku drugu nomenklaturu koja se u cijelosti ili djelomično temelji na njoj ili kojom se uvode dodatni pododjeljci te koja je utvrđena posebnim odredbama Zajednice, s ciljem primjene tarifa ili drugih mjera u vezi s robnom razmjenom;
   budući da je u skladu s navedenim Općim pravilima robu iz stupca 1 tablice iz Priloga ovoj Uredbi potrebno razvrstati pod odgovarajuće oznake KN iz stupca 2, a na temelju razloga navedenih u stupcu 3;
   budući da Odbor za nomenklaturu nije dostavio mišljenje u roku koji je odredio njegov predsjednik u vezi s proizvodima br. 3 i 4 iz tablice u Prilogu;
   budući da su mjere predviđene u ovoj Uredbi u skladu s mišljenjem Odbora za nomenklaturu u vezi s proizvodima br. 1, 2, 5 i 6,
   DONIJELA JE OVU UREDBU:
   Članak 1.
   Roba iz stupca 1 tablice iz Priloga razvrstava se u kombiniranu nomenklaturu sukladno odgovarajućim oznakama KN iz stupca 2 te tablice.
   Članak 2.
   Ova Uredba stupa na snagu dvadeset prvog dana od dana objave u Službenom listu Europskih zajednica.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 6. srpnja 1990.
      
         
            Za Komisiju
         
         Christiane SCRIVENER
         
         
            Članica Komisije
         
      
   
   
      (1)  SL L 256, 7.9.1987., str. 1.
   
      (2)  SL L 121, 12.5.1990., str. 29.
   PRILOG
   
               Naziv robe
            
            
               Razvrstavanje
               (oznaka KN)
            
            
               Razlozi
            
         
               (1)
            
            
               (2)
            
            
               (3)
            
         
               
                           1.
                        
                        
                           Električna kontrolna sprava poznata kao joystick, koja se sastoji od plastičnog kućišta (dimenzija 8 × 8 × 5,5 cm) te na gornjem dijelu ima polugu i dva tipkala. Ispod malog kućišta nalaze se četiri vijka i dva mala valjka namijenjena upravljanju kursorom na ekranu monitora. Ova sprava je pomoću kabla i posebnog utikača povezana s centralnom jedinicom računala. Pokreti ručice prenose se u računalo pomoću otpornika u dvama potenciometrima koja su smještena u kućištu joysticka. Računalo očitava vrijednosti otpora, prevodi ih i pretvara u pokrete kursora na ekranu monitora.
                        
                     
            
               8473 30 00
            
            
               Razvrstavanje se utvrđuje u skladu s odredbama Općih pravila 1. i 6. o tumačenju kombinirane nomenklature i tekstom oznaka KN 8473 i 8473 30 00.
               S obzirom na to da se ovaj artikl može upotrebljavati s određenim računalom, ne može se razvrstati u poglavlje 95. jer ne ispunjava odredbe napomene 3. uz poglavlje 95., niti se može razvrstati pod tarifni broj 8471 jer ne ispunjava odredbe napomene 5. B uz ovo poglavlje.
            
         
               
                           2.
                        
                        
                           Električna kontrolna sprava poznata kao miš za računala, koja se sastoji od kućišta s dvije tipke, kabla i utikača. Unutar kućišta nalazi se plastični kontakt koji nosi dva valjka smještena pod kutom od 90 °, stroboskopski disk, izvor svjetla i tiskana ploča s diodama i integriranim sklopom.
                        
                     
            
               8473 30 00
            
            
               Razvrstavanje se utvrđuje u skladu s odredbama Općih pravila 1. i 6. o tumačenju kombinirane nomenklature i tekstom oznaka KN 8473 i 8473 30 00.
               S obzirom na to da se ovaj artikl može upotrebljavati s određenim računalom, ne može se razvrstati u poglavlje 95. jer ne ispunjava odredbe napomene 3. uz poglavlje 95., niti se može razvrstati pod tarifni broj 8471 jer ne ispunjava odredbe napomene 5. B uz ovo poglavlje.
            
         
               
                           3.
                        
                        
                           Utičnica integriranog sklopa s baterijskom podrškom koja se sastoji od:
                           
                                       —
                                    
                                    
                                       28-iglične dvoredne utičnice dimenzija 18 × 36 mm,
                                    
                                 
                                       —
                                    
                                    
                                       najviše dvije litijeve baterije u utičnici,
                                    
                                 
                                       —
                                    
                                    
                                       C-MOS upravljačkog sklopa u obliku integriranog sklopa koji se nalazi u utičnici.
                                    
                                 Ove se utičnice upotrebljavaju kao kućišta, bez dodatnih sklopova, za C-MOS memorije i za njihovo pretvaranje u postojane memorijske elemente. Litijeva baterija osigurava da u slučaju nestanka vanjskog napona memorijski modul montiran na utičnicu dobiva energiju. Funkcija upravljačkog sklopa je otkrivanje svakog pada napona i prebacivanje na napajanje iz baterija. Na taj se način postiže zaštita pohranjenih podataka od pisanja i oni se čuvaju tijekom razdoblja od nekoliko godina.
                        
                     
            
               8506 19 10
            
            
               Razvrstavanje se utvrđuje u skladu s odredbama Općih pravila 1. 3(b) i 6. o tumačenju kombinirane nomenklature i tekstom oznaka KN 8506 i 8506 19 10.
               Prirodu ove jedinice određuje litijeva baterija koja osigurava osnovnu funkciju.
            
         
               
                           4.
                        
                        
                           Moduli s laserskom diodom sastoje se od laserske diode, diode za mjerenje optičke snage, termoelektričnog rashladnog uređaja i senzora temperature, ugrađenih u metalno kućište s „pigtail” optičkim kabelom. Ovi se moduli upotrebljavaju u opremi za optičke telefonske linije za pretvaranje električnih signala u svjetlosne signale za prijenos kroz optički kabel.
                        
                     
            
               8517 90 91
            
            
               Razvrstavanje se utvrđuje u skladu s odredbama Općih pravila 1. i 6. o tumačenju kombinirane nomenklature, napomenom 2.(b) uz odjeljak XVI. i tekstom oznaka KN 8517, 8517 90 i 8517 90 91.
            
         
               
                           5.
                        
                        
                           Utičnica za katodnu cijev koja se sastoji od dvije međuovisne plastične komponente, od kojih se u jednoj nalazi nekoliko metalnih provodnih priključaka. Utičnica se pričvršćuje na podnožje katodne cijevi da bi se omogućilo da se ta cijev jednostavno spoji na strujni krug televizijskog prijemnika.
                        
                     
            
               8535 90 00
            
            
               Razvrstavanje se utvrđuje u skladu s odredbama Općih pravila 1. i 6. o tumačenju kombinirane nomenklature, napomenom 2.(a) uz odjeljak XVI. i tekstom oznaka KN 8535 i 8535 90 00.
               Ovi proizvodi nisu dijelovi katodne cijevi, nego utičnice koje se upotrebljavaju za spajanje takve cijevi na strujni krug gotovog aparata.
            
         
               
                           6.
                        
                        
                           Posuda za pohranjivanje kockica leda. Ove posude se sastoje od oblikovane konstrukcije i sadrže unutarnji spremnik načinjen od čelične folije. Ove su posude dvostruko obložene, a između tih dviju obloga nalazi se sloj pjenaste plastike.
                        
                     
            
               9403 20 99
            
            
               Razvrstavanje se utvrđuje u skladu s odredbama Općih pravila 1. i 6. o tumačenju kombinirane nomenklature i tekstom oznaka KN 9403, 9403 20 i 9403 20 99.
               Predmetni proizvodi nisu opremljeni rashladnom jedinicom, niti su projektirani za priključivanje takvog uređaja (vidjeti Napomene s objašnjenjem Harmoniziranog sustava, tarifni broj 94.03, iznimka (h)).